Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 6085

(3) Amennyiben egy adott termék esetében a portugál ár alacsonyabb a közös árnál, az összehangolást a következőképpen hajtják végre: – öt év alatt, ha a második szakasz időtartama öt év; ebben az esetben a portugál árat az összehangolás érdekében történő első négy lépés során egymást követően az összehangolás érdekében történő egyes lépések előtt alkalmazandó portugál ár és a közös ár szintje közötti eltérés egyötödével, egynegyedével, egyharmadával és felével növelik, – hét év alatt, ha a második szakasz időtartama hét év; ebben az esetben a portugál árat az összehangolás érdekében történő első hat lépés során egymást követően az összehangolás érdekében történő egyes lépések előtt alkalmazandó portugál ár és a közös ár szintje közötti eltérés egyhetedével, egyhatodával, egyötödével, egynegyedével, egyharmadával és felével növelik. Az előző két francia bekezdés valamelyikének értelmében végrehajtott számításból keletkező árat a következő gazdasági évre vonatkozó közös ár esetleges növekedésével vagy csökkenésével arányosan növelik vagy csökkentik. A közös árat 1995-ben alkalmazzák Portugáliában az érintett termék gazdasági évének kezdetén.

Source: https://magyarkozlony.hu/hivatalos-lapok/f4a47c4158b2eb59c5b440f523997426d1c70adc/dokumentumok/f626c1259cf359d27859685440be3f028eb56a15/letoltes